Brunkapa papago

Brunkapa papago (Poicephalus cryptoxanthus) estas papago el genro de longflugilaj papagoj, kiu reproduktiĝas en grandaj areoj de Afriko. Ĝi vivas en sudorienta Afriko.

Aspekto
200px|thumbnail|left|Vidaĵo de supraj partoj
La ĝenerala plumaro estas varda, ja Sinclair et al., (1993)Sinclair, I, Hockey, P. & Tarboton, W. (1993). Sasol birds of southern Africa. Struik Publishers, Cape Town. priskribas la specion kiel la “plej verda papago de sub-regiono”. La subflugilaj kovriloj estas brile flavaj, kvankam la amplekso de tio estas varia. De ĉi tiu flavo devenas la specia nomo, kriptos estas greka por kaŝita kaj xanthos signifas flavan.Forshaw, J.M. (1989)

La pugo estas tre hela, preskaŭ metalecverda. Same ankaŭ la randoj de la plumoj sur la subaj partoj, kie tiu ĉi kolorigo fariĝas pli okulfrapa direkte al la ventro kaj femuroj. La kolo estas grizbruna, kunfandante al bruna sur la kapo, sed kunfandante al verdeta sur la mantelo. Ĉe kelkaj individuoj, kelkaj hazardaj flavaj plumoj estas videblaj sur la kapo, kolo kaj flugiloj.Taylor, S. & Perrin, M.R. (2004). "Intraspecific associations of individual brown headed parrots (Poicephalus cryptoxanthus)". Afr. Zool. 39(2); 263-271. Kial tio okazas estas nekonate, sed oni proponis, ke tio povus rezulti el tro forta plumpurigado fare de gepatroj.Taylor, S. & Horsfield, W. (2001). "The Brown-headed Parrot. A species in rapid decline in the wild and seriously underrated and unappreciated in captivity in South Africa." Avizandum 13(9); 23-27.

La vosto havas olivecbrunajn bordojn kaj verdajn ĉe la pinto. La irisoj estas verdetflavaj (Maclean 1993)Maclean, G.L. (1993). Roberts’ birds of southern Africa. New Holland Publishers, London. aŭ flavaj (Forshaw 1989) kaj la kruroj kaj piedoj estas nigrecgrizaj. La beko estas malhela, preskaŭ nigra supre, kunfandiĝante al blankeca sube. La nematurulo estas ĉiam priskribita kiel "pli obtuza ol la plenkreskulo kaj flaveca sube" (ekzemple, Maclean 1993). La flugo estas priskribita kiel "rapida kaj rekta" (Forshaw 1989).

Taksonomio
Oni agnoskis tri subspeciojn surbaze de koloraro kaj grando (Forshaw 1989).
 P. cryptoxanthus cryptoxanthus, el Norda KwaZulu-Natal norden ĝis suda Mozambiko kaj sudorienta Zimbabvo.
 P. cryptoxanthus tanganyikae, distingita pro multe pli pala kaj verdeca plumaro kun malpli da bruno en kapo, gorĝo, kolo kaj pugo. La malsupraj partoj ŝajnas pli brilaj kaj pli flavaj. Ĝi vivas norde de la rivero Save en Mozambiko, suda Malavio, orienta Tanzanio kaj marborda Kenjo.
 P. cryptoxanthus zanzibaricus. La ekzisto de tiu ebla tria subspecio, limigita al la insuloj Zanzibaro kaj Pemba, estas nun pridubita. Clancey (1977)Clancey, P.A. (1977). "Variation in and the relationships of the brown-headed parrot of the eastern African lowlands". Bonner Zool. Beitrage 28; 279-291. trovis neniun diferencon en grandeco inter la modernaj birdoj de Zanzibaro kaj tiuj de la kontinento. Li konkludis, ke se la subspecio ekzistis, tiam ĝi nun estas formortinta, aŭ pro la rekta interveno de homo kaptanta la birdojn aŭ pro krucbredado kun enmigrinta P. c. tanganyikae el la kontinento. Simile, dum Forshaw (1989) raportas morfologiajn mezuradojn por P. c. zanzibaricus, li ankaŭ konkludas, ke la ekzisto de la subspecio estas tre dubinda.

Birdobredado
200px|thumbnail|dekstre|Manĝanta fruktojn de Flueggea virosa.
La brunkapaj papagoj estas popularaj en birdobredado. Ili havas tre dolĉan temperamenton kaj tendencas esti tre silentemaj birdoj. Ĉiuj papagoj faras iom da bruo, sed tiuj tendencas esti sufiĉe silentemaj por esti bonaj dombirdoj.

 Manĝado 
Pri siaj dietoj, ili estas vidataj kiel oportunismaj ĝeneralistoj pro tio, ke ilia natura dieto ŝanĝiĝas depende de la havebla aŭ nehavebla nutraĵfonto en ilia fakta medio. Tipe, ili manĝas berojn, figojn, ŝosojn, florojn, fruktojn kaj semojn, sed pli specife, ili emas preferi la florojn kaj fruktojn de la Natal-mahagono (Trichilia emetica), Acacia spp. kaj lepidopterajn larvojn.

 Referencoj 

Guide to the Senegal Parrot and its family. M.S. Allan & D. Deter. Barron's. 

Eksteraj ligiloj
 Brunkapa papago - Speciteksto en The Atlas of Southern African Birds.

Kategorio:Papagedoj
Kategorio:Birdoj de Afriko